stanford-oval/wikipedia huggingface dataset:
รายชื่อผู้นำประเทศ พ.ศ. 2554
ทวีปแอฟริกา

แอลจีเรีย
ประธานาธิบดี – อับดุลอะซีซ บูเตฟลีกา, ประธานาธิบดีแห่งแอลจีเรีย (2542–2562)
นายกรัฐมนตรี – อาเหม็ด โอยาเฮีย, นายกรัฐมนตรีแอลจีเรีย (2551–2555)
แองโกลา
ประธานาธิบดี – โชเซ เอดัวร์ ดอส ซานโตส, ประธานาธิบดีแองโกลา (2522–2560)
เบนิน
ประธานาธิบดี – ยายิ โบนิ, ประธานาธิบดีเบนิน (2549–2559)
นายกรัฐมนตรี – ปาสคาล โคพาคิ, นายกรัฐมนตรีแอลจีเรีย (2554–2556)
บอตสวานา
ประธานาธิบดี – เอียน คามะ, ประธานาธิบดีบอสวานา (2551–2561)
บูร์กินาฟาโซ
ประธานาธิบดี – เบลส คอมโพเร, ประธานาธิบดีบูร์กินาฟาโซ (2530–2557)
นายกรัฐมนตรี – ลุค-อดอล์ฟ ทิอิเอา, นายกรัฐมนตรีบูร์กินาฟาโซ (2554–2557)
บุรุนดี
ประธานาธิบดี – ปิแอร์ ครันซีซาร์, ประธานาธิบดีบุรุนดี (2548–ปัจจุบัน)
แอฟริกาใต้
ประธานาธิบดี – จาค็อบ ซูมา, ประธานาธิบดีแอฟริกาใต้ (2548–2561)
ทวีปเอเชีย

ไทย
พระมหากษัตริย์ – พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร, พระมหากษัตริย์ไทย (2489–2559)
นายกรัฐมนตรี
อภิสิทธิ์ เวชชาชีวะ, นายกรัฐมนตรีไทย (2551–5 สิงหาคม 2554)
ยิ่งลักษณ์ ชินวัตร, นายกรัฐมนตรีไทย (5 สิงหาคม 2554–7 พฤษภาคม 2557)
ทวีปยุโรป

รัสเซีย
ประธานาธิบดี – ดมีตรี เมดเวเดฟ, ประธานาธิบดีรัสเซีย (2551–2555)
นายกรัฐมนตรี – วลาดิมีร์ ปูติน, นายกรัฐมนตรีรัสเซีย (2551–2555)
สหราชอาณาจักร
พระมหากษัตริย์ – สมเด็จพระราชินีนาถเอลิซาเบธที่ 2 แห่งสหราชอาณาจักร, สมเด็จพระราชินีนาถแห่งสหราชอาณาจักร (2495–2565)
นายกรัฐมนตรี – เดวิด แคเมอรอน, นายกรัฐมนตรีสหราชอาณาจักร (2553–2559)
ทวีปอเมริกาเหนือ

แคนาดา
พระมหากษัตริย์ – สมเด็จพระราชินีนาถเอลิซาเบธที่ 2 แห่งสหราชอาณาจักร, สมเด็จพระราชินีนาถแห่งแคนาดา (2495–ปัจจุบัน)
นายกรัฐมนตรี – สตีเฟน ฮาร์เปอร์, นายกรัฐมนตรีแคนาดา (2549–2558)
สหรัฐอเมริกา
ประธานาธิบดี – บารัค โอบามา, ประธานาธิบดีสหรัฐอเมริกา (2552–2560)
ทวีปโอเชียเนีย

ออสเตรเลีย
พระมหากษัตริย์ – สมเด็จพระราชินีนาถเอลิซาเบธที่ 2 แห่งสหราชอาณาจักร, สมเด็จพระราชินีนาถแห่งออสเตรเลีย (2495–ปัจจุบัน)
นายกรัฐมนตรี – จูเลีย กิลลาร์ด, นายกรัฐมนตรีออสเตรเลีย (2553–2556)
นิวซีแลนด์
พระมหากษัตริย์ – สมเด็จพระราชินีนาถเอลิซาเบธที่ 2 แห่งสหราชอาณาจักร, สมเด็จพระราชินีนาถแห่งนิวซีแลนด์ (2495–ปัจจุบัน)
นายกรัฐมนตรี – จอห์น คีย์, นายกรัฐมนตรีนิวซิแลนด์ (2551–2559)
ทวีปอเมริกาใต้

บราซิล
ประธานาธิบดี – ดิลมา รูสเซฟฟ์, ประธานาธิบดีบราซิล (2554–2559)
เวเนซุเอลา
ประธานาธิบดี – ฮูโก ชาเวซ, ประธานาธิบดีเวเนซุเอลา (2545–2556)
ดูเพิ่ม

รายชื่อประเทศ
| ด ค กรายชื่อผู้นำประเทศตามปี |
| --- | --- |
คริสต์ศตวรรษที่ 21
 2024  2023  2022  2021  2020  2019  2018  2017  2016  2015  2014  2013  2012  2011  2010  2009  2008  2007  2006  2005  2004  2003  2002  2001
พระวิศวกรรม

ระวังสับสนกับ พระวิษณุ
| พระวิศวกรรม |
| --- | --- |
เทพเจ้าแห่งสถาปัตยกรรม
พระวิษณุกรรมศิลปะอินเดียเหนือ (ซ้าย) และศิลปะเบงกอล (ขวา)
ส่วนเกี่ยวข้อง: เทพแห่งวิศวกรรม
ที่ประทับ: วิศวกรรมโลก
มนตร์: โอม วิศวกรรมะยะ นะมะ
อาวุธ: ตาชั่ง, ค้อน, สิ่ว, หม้อน้ำกมัณฑลุ, หนังสือ
พาหนะ: ห่าน หรือ ช้าง (คติเบงกอล)
คู่ครอง: นางอัปสรฆฤตาจี (Gritachi) หรือ พระคยาตรี หรือ ตรีเทพีอันมีนามได้แก่: ราตรี (Rati), ปราปตี (Prapti) และนันทิ (Nandi)
บุตร - ธิดา: พระมณู, พระมายา, พระตวัษฎฤ, Viswajna, นางสัญชญา และเงาของนางคือ นางฉายา
พระวิศวกรรม (สันสกฤต: विश्वकर्मा) หรือ พระวิสสุกรรม (บาลี: วิสฺสุกมฺม) หรือ พระวิษณุกรรม เป็นเทวดาในศาสนาฮินดูและศาสนาพุทธและเทวดาผู้เป็นนายช่างใหญ่ของพระอินทร์ ตามตำนานกล่าวว่า เป็นผู้สร้างเครื่องมือ สิ่งของต่าง ๆ ให้เกิดขึ้น และเป็นแบบอย่างให้กับมนุษย์สืบมา
พระวิศวกรรมรับเทวโองการต่าง ๆ จากพระอินทร์ เพื่อสร้าง อุปกรณ์ สิ่งของ อาคาร ต่าง ๆ มากมาย เป็นผู้นำวิชาช่าง มาสอนแก่มนุษย์ นับแต่นั้นมามนุษย์จึงรู้จักการสร้างและใช้งานสิ่งของต่าง ๆ จนมีการพัฒนารูปแบบมาจนถึงปัจจุบันนี้
ช่างไทยแขนงต่าง ๆ ให้ความเคารพบูชาพระวิศวกรรมในฐานะครูช่าง หรือเทพแห่งวิศวกรรมของไทย โดยเรามักพบเห็นรูปจำลององค์ท่านได้บ่อย ๆ ตามสถานศึกษาทางช่างทุกสถาบัน โดยนิยมสร้างอยู่สองท่า คือ ท่าประทับนั่งห้อยพระบาท พระหัตถ์ข้างหนึ่งถือ ผึ่ง (จอบสำหรับขุดไม้) และอีกข้างถือ ดิ่ง และท่าประทับยืนมือขวาถือไม้เมตรหรือไม้วา มือซ้ายถือลูกดิ่งและไม้ฉาก
ที่มาขององค์พระวิษณุกรรมทั้ง 2 ท่านี้ พอขยายความได้ว่า 
หากสถาบันใดเปิดสอนวิชาชีพช่างก่อสร้าง มักอยู่ในท่ายืนมือถือลูกดิ่งและไม้เมตรหรือไม้วาอันเป็นเครื่องมือของช่างก่อสร้างมาแต่สมัยโบราณซึ่งช่างทั้งหลายทราบดีว่าเป็นเครื่องมือสำหรับวัดระยะ วัดความเที่ยงตรง แต่สิ่งที่นอกเหนือไปจากนั้นยังแฝงไปด้วยปรัชญาในการดำเนินชีวิต คือความแม่นยำ เที่ยงตรง ไม่เอนเอียงในทางปฏิบัติ ซึ่งเป็นที่มาของช่างที่ดี คือความมีคุณธรรมประจำใจ 
หากสถาบันใดเปิดสอนวิชาชีพสาขาอื่น ๆ ที่ไม่ใช่ช่างก่อสร้างอยู่ด้วย มักจะใช้ท่านั่ง เข้าใจว่าผู้สร้างคงจะชี้ให้เห็นเด่นชัดถึงสถาบันผู้ผลิตช่างก่อสร้าง อันเป็นช่างเก่าแก่มีมาแต่ก่อนแล้ว
ศาสนาพุทธ

ในชาตกัฏฐกถา สภชาดก กล่าวว่า ท่านเป็นผู้สร้างอาศรมให้แก่พระโพธิสัตว์หลายพระองค์ (ก่อนที่จะอุบัติเป็นพระพุทธเจ้า) เช่นในพระเวสสันดรชาดก  เป็นผู้สร้างบันไดเงิน บันไดทอง บันไดแก้ว ทอดจากสวรรค์ชั้นดาวดึงส์ลงมายังโลกมนุษย์ที่เมืองสังกัสสนคร ซึ่งเป็นเส้นทางที่พระพุทธเจ้าใช้เสด็จลงจากสวรรค์ชั้นดาวดึงส์ (หลังจากเสด็จขึ้นไปโปรดพุทธมารดาบนสวรรค์ในช่วงเข้าพรรษา)
นอกจากจะเป็นสถาปนิกและเป็นวิศวกรด้านโยธาและสำรวจ ดังจะเห็นได้จากผลงาน ๒ ประการที่ว่านี้แล้ว พระวิศวกรรม ยังเป็นวิศวกรเครื่องกลอีกด้วย กล่าวคือ ท่านเป็นผู้สร้างวาฬสังฆาตยนต์ ซึ่งเป็นกงล้อหมุนรอบองค์พระสถูป ปกปักรักษาป้องกันมิให้บุคคลเข้าใกล้พระบรมสารีริกธาตุของพระพุทธเจ้า เมื่อครั้งที่พระเจ้าอชาตศัตรูได้รับส่วนแบ่งพระบรมสารีริกธาตุหลังพุทธปรินิพพานและอัญเชิญไปประดิษฐานไว้ในองค์พระสถูปที่ว่านี้
ความเข้าใจผิดเกี่ยวกับพระวิษณุกรรมและพระวิษณุ

คนไทยเรียกพระวิศวกรรมว่า 'พระวิษณุกรรม' และในที่สุดได้กร่อนลงเหลือเพียง 'พระวิษณุ' ซึ่งเป็นชื่อของเทพที่คนไทยรู้จักกันในฐานะหนึ่งใน ๓ เทพสำคัญของศาสนาฮินดู อันได้แก่ พระพรหม พระวิษณุ และพระศิวะ ทำให้หลายคนเข้าใจว่าพระวิษณุเป็นเทพแห่งวิศวกรรม ซึ่งเป็นความเข้าใจที่คลาดเคลื่อน
"กรุงเทพมหานคร อมรรัตนโกสินทร ฯ มหาสถาน อมรพิมานอวตารสถิต สักกะทัตติยวิษณุกรรมประสิทธิ์" หมายถึง กรุงเทพมหานคร เมืองแห่งเทวดานั้น พระวิษณุกรรม เป็นผู้สร้าง ตามพระบัญชาของพระอินทร์
พระวิษณุกรรม ศิลปะลพบุรี พิพิธภัณฑสถานแห่งชาติ พระนคร
สายชูโอ (รถไฟใต้ดินเทศบาลโอซากะ)

บทความนี้เกี่ยวกับทางรถไฟฟ้าใต้ดินในนครโอซากะ สำหรับความหมายอื่น ดูที่ ชูโอ
| สายชูโอ |
| --- | --- |


ข้อมูลทั่วไป
เจ้าของ: สำนักการขนส่งเทศบาลนครโอซากะ (โอซากะ–นางาตะ)  บริษัท โอซากะพอร์ตทรานสปอร์ตซิสเต็ม จำกัด (คอสโมสแควร์–โอซากาโกะ)
หมายเลขสาย: 4
ที่ตั้ง: โอซากะ และฮิงาชิโอซากะ
ปลายทาง: คอสโมสแควร์ นางาตะ
จำนวนสถานี: 14
การดำเนินงาน
รูปแบบ: รถไฟฟ้าใต้ดิน
ระบบ: รถไฟใต้ดินเทศบาลโอซากะ
ผู้ดำเนินงาน: โอซากะเมโทร (ค.ศ. 2018–ปัจจุบัน)  สำนักการขนส่งเทศบาลนครโอซากะ (ค.ศ. 1961–2018)
ศูนย์ซ่อมบำรุง: โมริโนมิยะ
ประวัติ
เปิดเมื่อ: 11 ธันวาคม ค.ศ. 1961
ข้อมูลทางเทคนิค
ระยะทาง: 17.9 กิโลเมตร (11.1 ไมล์)
รางกว้าง: 1435
ระบบจ่ายไฟ: 750 V DC รางที่สาม
ความเร็ว: 70 กิโลเมตรต่อชั่วโมง (43 ไมล์ต่อชั่วโมง)
| โอซากะเมโทร |
| --- | --- |
: สายมิโดซูจิ
: สายทานิมาจิ
: สายยตสึบาชิ
: สายชูโอ
: สายเซ็นนิจิมาเอะ
: สายซาไกซูจิ
: สายนางาโฮริสึรูมิเรียวกูจิ
: สายอิมาซาโตซูจิ
: สายนังโกพอร์ตทาวน์
ด ค ก
สายชูโอ (สาย 4) (ญี่ปุ่น: 中央線; โรมาจิ: Chūō-sen) เป็นเส้นทางรถไฟฟ้าใต้ดินในนครโอซากะ ประเทศญี่ปุ่น ในระบบรถไฟใต้ดินเทศบาลโอซากะ โดยมีแนวเส้นทางใต้ถนนชูโอ ตัวย่อของสถานีขึ้นต้นด้วยตัว C
ระบบรถไฟฟ้า

20 ซีรีส์ (ตั้งแต่ ค.ศ. 1984)
24 ซีรีส์ (ตั้งแต่ ค.ศ. 1991)
7000 ซีรีส์ (ตั้งแต่ ค.ศ. 1986)
7020 ซีรีส์ (ตั้งแต่ ค.ศ. 2004)
24 ซีรีส์
7000/7020 ซีรีส์
ระบบรถไฟฟ้า > อดีต

800 ซีรีส์ (ตั้งแต่ ค.ศ. 1961-1978)
900 ซีรีส์ (ตั้งแต่ ค.ศ. 1964-1978)
30 ซีรีส์ (ตั้งแต่ ค.ศ. 1967-1969, 1983-1995)
50 ซีรีส์ (ตั้งแต่ ค.ศ. 1969-1991)
ร้อนนั้นเรารักกัน

| ร้อนนั้นเรารักกัน |
| --- | --- |
ใบปิดประชาสัมพันธ์

ฮันกึล: 그 해 우리는
อาร์อาร์: Geu Hae Urineun 
ตรงตัว: That Year We
 
ประเภท: รักตลก การก้าวผ่านวัย
สร้างโดย: Studio N
พัฒนาโดย: Studio S (SBS) Plan Production
แสดงนำ: ชเว อู-ชิก คิม ดา-มี คิม ซ็อง-ช็อล โน จ็อง-อึย
ดนตรีโดย: นัม ฮเย-ซึง
ดนตรีแก่นเรื่องเปิด: "Our Beloved Summer" โดย คิม คย็อง-ฮี
ประเทศแหล่งกำเนิด: ประเทศเกาหลีใต้
ภาษาต้นฉบับ: ภาษาเกาหลี
จำนวนตอน: 16
การผลิต
ความยาวตอน: 60–70 นาที
บริษัทผู้ผลิต: Studio N Super Moon Pictures
ออกอากาศ
เครือข่าย: SBS TV
ออกอากาศ: 6 ธันวาคม ค.ศ. 2021 (2021-12-06) – 25 มกราคม ค.ศ. 2022 (2022-01-25)
ร้อนนั้นเรารักกัน (เกาหลี: 그 해 우리는; อาร์อาร์: Geu Hae Urineun; แปล That Year We; อังกฤษ: Our Beloved Summer) เป็นละครชุดเกาหลีแนวรักตลก และเป็นละครชุดผลงานต้นฉบับเรื่องแรกของ Studio N กำกับการแสดงโดย คิม ยุน-จิน เขียนบทโดย อี นา-อึน นำแสดงโดย ชเว อู-ชิก, คิม ดา-มี, คิม ซ็อง-ช็อล และโน จ็อง-อึย ร้อนนั้นเรารักกัน เป็นเรื่องราวเกี่ยวกับการก้าวผ่านวัยของอดีตคู่รักที่ต้องกลับมาพบกันอีกครั้ง หลังจากสารคดีที่พวกเขาถ่ายทำด้วยกันสมัยเรียนมัธยมปลายกลายเป็นกระแสไวรัล ออกอากาศทาง SBS TV ทุกวันจันทร์และวันอังคาร เวลา 22:00 น. (ตามเวลาท้องถิ่น) ตั้งแต่วันที่ 6 ธันวาคม ค.ศ. 2021 จนถึง 25 มกราคม ค.ศ. 2022 นอกจากนี้ยังเผยแพร่ทางเน็ตฟลิกซ์
เรื่องย่อ

ชเว อุง (ชเว อู-ชิก) นักเรียนอันดับสุดท้ายของโรงเรียน ต้องมาถ่ายทำสารคดีร่วมกับ กุก ย็อน-ซู (คิม ดา-มี) นักเรียนอันดับที่ 1 ของโรงเรียน ทั้งสองได้พัฒนาความสัมพันธ์จนกลายเป็นคู่รัก แต่สุดท้ายก็ต้องเลิกกันไปอย่างเลวร้าย สิบปีหลังจากสารคดีเรื่องที่เขาและเธอถ่ายทำด้วยกันถูกเผยแพร่ จู่ ๆ สารคดีเรื่องดังกล่าวก็กลายเป็นกระแสไวรัล จนนำพาให้เขาและเธอได้กลับมาพบกันอีกครั้ง
นักแสดง > นักแสดงหลัก

ชเว อู-ชิก รับบทเป็น ชเว อุง (อายุ 29 ปี)
ซง ฮา-ฮย็อน รับบทเป็น ชเว อุง (ตอนเด็ก)
คิม ดา-มี รับบทเป็น กุก ย็อน-ซู (อายุ 29 ปี)
คิม ซ็อง-ช็อล รับบทเป็น คิม จี-อุง (อายุ 29 ปี)
คิม จี-ฮุน รับบทเป็น คิม จี-อุง (ตอนเด็ก)
โน จ็อง-อึย รับบทเป็น เอ็นเจ (NJ; อายุ 25 ปี)
นักแสดง > นักแสดงสมทบ > ตัวละครที่เกี่ยวข้องกับ ชเว อุง

อัน ดง-กู รับบทเป็น คู อึน-โฮ (อายุ 27 ปี)
พัก ว็อน-ซัง รับบทเป็น ชเว โฮ (อายุ 56 ปี)
ซอ จัง-ย็อน รับบทเป็น อี ย็อน-อก (อายุ 53 ปี)
ช็อง คัง-ฮี รับบทเป็น ชาง-ชิก
นักแสดง > นักแสดงสมทบ > ตัวละครที่เกี่ยวข้องกับ กุก ย็อน-ซู

พัก จิน-จู รับบทเป็น อี ซล-อี (อายุ 30 ปี)
ชา มี-กย็อง รับบทเป็น คัง จา-กย็อง (อายุ 75 ปี)
นักแสดง > นักแสดงสมทบ > ตัวละครที่เกี่ยวข้องกับ คิม จี-อุง

โช บก-แร รับบทเป็น พัก ดง-อิล (อายุ 39 ปี)
ช็อน ฮเย-ว็อน รับบทเป็น จ็อง แช-รัน (อายุ 27 ปี)
อี ซึง-อู รับบทเป็น อิม แท-ฮุน (อายุ 27 ปี)
อี ซ็อน-ฮี รับบทเป็น อี มิน-กย็อง
นักแสดง > นักแสดงสมทบ > ตัวละครที่เกี่ยวข้องกับ เอ็นเจ

พัก โด-อุก รับบทเป็น พัก ชี-ซ็อง (อายุ 33 ปี)
อัน ซู-บิน รับบทเป็น อัน มี-ย็อน (อายุ 31 ปี)
นักแสดง > นักแสดงสมทบ > ตัวละครใน บริษัทรัน

ฮอ จุน-ซก รับบทเป็น พัง อี-ฮุน (อายุ 40 ปี)
พัก ย็อน-อู รับบทเป็น คิม มย็อง-โฮ (อายุ 28 ปี)
ยุน ซัง-จ็อง รับบทเป็น ชี เย-อิน (อายุ 27 ปี)
ชา ซึง-ย็อบ รับบทเป็น คัง จี-อุน (อายุ 26 ปี)
นักแสดง > นักแสดงรับเชิญ

อี จุน-ฮย็อก รับบทเป็น จาง โด-ยุล
ควัก ดง-ย็อน รับบทเป็น ศิลปิน นู-อา
คัง กี-ดุง รับบทเป็น คิม จิน-ซบ แฟนเก่าของ อี ซล-อี
พัก มี-ฮย็อน รับบทเป็น แม่ของ คิม จี-อุง
การผลิต

ร้อนนั้นเรารักกัน เป็นการกลับมาร่วมงานกันอีกครั้งของ ชเว อู-ชิก และ คิม ดา-มี หลังจากที่เคยร่วมงานกันในภาพยนตร์เรื่อง The Witch: Part 1. The Subversion  และเป็นละครชุดผลงานต้นฉบับเรื่องแรกของ Studio N
การผลิต > การคัดเลือกนักแสดง

ชเว อู-ชิก และ คิม ดา-มี ยืนยันว่าจะร่วมแสดงในเดือนมีนาคม ค.ศ. 2021 ส่วนนักแสดงที่เหลือยืนยันในวันที่ 8 กรกฎาคม ค.ศ. 2021
การผลิต > การถ่ายทำ

การถ่ายทำเริ่มขึ้นในช่วงต้นเดือนกรกฎาคม ค.ศ. 2021
การออกอากาศ

ร้อนนั้นเรารักกัน ออกอากาศทาง SBS TV ทุกวันจันทร์และวันอังคาร เวลา 22:00 น. (ตามเวลาท้องถิ่น) ตั้งแต่วันที่ 6 ธันวาคม ค.ศ. 2021 จนถึง 25 มกราคม ค.ศ. 2022 นอกจากนี้ยังเผยแพร่ทางเน็ตฟลิกซ์
แหล่งข้อมูลอื่น

เว็บไซต์ทางการ (ในภาษาเกาหลี)
ร้อนนั้นเรารักกัน ที่เน็ตฟลิกซ์
ร้อนนั้นเรารักกัน ที่Naver (ในภาษาเกาหลี)
ร้อนนั้นเรารักกัน ที่Daum (ในภาษาเกาหลี)
ร้อนนั้นเรารักกัน ที่อินเทอร์เน็ตมูวีเดตาเบส
ร้อนนั้นเรารักกัน ที่ฮันซีเนมา
| ด ค กผลงานของสตูดิโอเอ็น |
| --- | --- |
ละครโทรทัศน์:  นรกคือผู้อื่น  เพกาซัสมาร์เก็ต  ความลับของนางฟ้า  สวีทโฮม  เนเวอร์เดอะเลส: รักนี้ห้ามไม่ได้  ยูมิส์เซลล์ส  ร้อนนั้นเรารักกัน  ทูมอร์โรว์: พรุ่งนี้  ทูเดย์สเว็บตูน  เดอะโกลเดนสปูน  ปลดล็อกที เครื่องนี้มี CEO  บลัดฮาวส์  ชาตินี้ก็ฝากด้วยนะ  ดูนา ไอดอลสาวข้างบ้าน  วิจิแลนตี  อะบลัดดีลักกีเดย์  เกมท้าตาย 
ภาพยนตร์:  แค่ทำโทรศัพท์มือถือหาย ทำไมต้องกลายเป็นศพ
ศรันยกันย์ เกษมธนพัฒน์

| เล้ง ศรันยกันย์ |
| --- | --- |
เกิด: ศรันยกันย์ เกษมธนพัฒน์ 5 กันยายน พ.ศ. 2535 (32 ปี) บ้านท่าข้าม ตำบลเปร็ง อำเภอบางบ่อ จังหวัดสมุทรปราการ
อาชีพ: นักร้อง
อาชีพทางดนตรี
แนวเพลง: ลูกทุ่ง •  หมอลำ
เครื่องดนตรี: ขับร้อง
ช่วงปี: พ.ศ. 2557–ปัจจุบัน
ค่ายเพลง: แกรมมี่โกลด์ในเครือจีเอ็มเอ็ม แกรมมี่ (2560 - 2566) จีเอ็มเอ็ม มิวสิค (2566 - ปัจจุบัน)
 นักดนตรี
ศรันยกันย์ เกษมธนพัฒน์ หรือชื่อในวงการคือ เล้ง ศรันยกันย์ (5 กันยายน พ.ศ. 2535 –) เป็นนักร้องเพลงลูกทุ่งหญิงชาวไทยสังกัดแกรมมี่โกลด์ เธอเข้าสู่วงการจากการเป็นนักร้องในร้องสู้ไฟ Keep Your Light Shining Thailand ทางช่อง 7 พ.ศ. 2557
เกิดที่ตำบลเปร็ง อำเภอบางบ่อ จังหวัดสมุทรปราการ จบระดับชั้นปริญญาตรีที่มหาวิทยาลัยรัตนบัณฑิต เธอเริ่มร้องเพลงอย่างจริงจังตั้งแต่ระดับอุดมศึกษาชั้นปีที่ 4 จากการที่เธอเข้าร่วมกับวงดนตรีโปงลางของโรงเรียน เมื่อเธอศึกษาต่อในระดับมหาวิทยาลัย เธอได้รับงานร้องเพลงกับวงดนตรีในจังหวัดสมุทรปราการเพื่อหารายได้ และยังโคฟเวอร์เพลงในยูทูบ จนกระทั่งสลา คุณวุฒิเห็นความสามารถและแววของเธอ จึงชักชวนเธอเข้าสู่การเป็นศิลปินในสังกัดแกรมมี่โกลด์
ประวัติ

เธอเกิดเมื่อวันเสาร์ที่ 5 กันยายน พ.ศ. 2535 ที่ตำบลเปร็ง อำเภอบางบ่อ จังหวัดสมุทรปราการ เข้าสู่วงการจากการเป็นนักร้องในร้องสู้ไฟ Keep Your Light Shining Thailand (พ.ศ. 2557) ได้แชมป์ศึกวันดวลเพลง เสาร์ ๕ 2019
ผลงานเพลง > อัลบั้มพิเศษ

| ปี | ชื่ออัลบั้ม | รายชื่อเพลง |
| --- | --- | --- |
| 2559 |  ศึกวันดวลเพลง ออกจำหน่าย : 18 สิงหาคม พ.ศ. 2559  ค่าย : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : CD, Digital Download |  ขอใจเธอแลกเบอร์โทร ศิลปิน เล้ง ศรันยกันย์ (ต้นฉบับ หญิงลี ศรีจุมพล)  อยากเป็นคนรัก ไม่อยากเป็นชู้ ศิลปิน อาย ปาลิตา  กอดคนนอกใจ ศิลปิน ส้ม พฤกษา  ไม่มีข้อแม้ตั้งแต่เริ่มต้น ศิลปิน เจมส์ จตุรงค์  แทนความคิดถึง ศิลปิน อิสร์ อิสรพงศ์  คนกำลังน้อยใจ ศิลปิน นุ้ก ทักษพร  ดอกหญ้าในป่าปูน ศิลปิน กลาง พักตร์สุคนธ์  ผีเสื้อใจร้ายกับดอกไม้ใจอ่อน ศิลปิน อาย ปาลิตา  เบอร์โทรเจ้าชู้ ศิลปิน ส้ม พฤกษา  คนบ้านเดียวกัน ศิลปิน เจมส์ จตุรงค์  ขาขาวสาวลำซิ่ง ศิลปิน นู๋แว๋ว ศิรินันท์  แทงข้างหลัง ศิลปิน เล้ง ศรันยกันย์ (ต้นฉบับ หญิงลี ศรีจุมพล)  นักร้องเงินร้อย ศิลปิน เล้ง ศรันยกันย์ |
ผลงานเพลง > ซิงเกิ้ลเดี่ยว

| ปี | ชื่อเพลง | ค่าย | หมายเหตุ |
| --- | --- | --- | --- |
| 2558 | นักร้องเงินร้อย | Exact Music | เพลงประกอบรายการ ศึกวันดวลเพลง |
| 2559 | เล่าสู่หลานฟัง (ต้นฉบับ สลา คุณวุฒิ) | แกรมมี่โกลด์ | บทเพลงพิเศษ เพื่อร่วมถวายความอาลัย แด่ พระบาทสมเด็จพระมหาภูมิพลอดุลยเดชมหาราช บรมนาถบพิตร |
| 2562 | ท่องคำว่าทำใจ (ต้นฉบับ ต่าย อรทัย) | แกรมมี่โกลด์ | เพลงในโปรเจกต์ บทเพลงของดอกหญ้า วัน - เวลา - บ่อาจลบ |
| 2563 | เว้าบ่คิด | แกรมมี่โกลด์ | ซิงเกิ้ลแรกในชีวิตอย่างเป็นทางการ |
| 2563 | ฉันกำลังเป็นตัวแทนของใครหรือเปล่า (ต้นฉบับ พี สะเดิด) | แกรมมี่โกลด์ | เพลงในโปรเจกต์พิเศษ 25ปี แกรมมี่ โกลด์ 25 ปี แห่งความผูกพัน ฉันและเธอ |
| 2563 | ผู้ต้องสงสาร | แกรมมี่โกลด์ |  |
| 2564 | อยากได้ให้ขอ | แกรมมี่โกลด์ |  |
| 2565 | รู้เท่าไม่ถึงแก | แกรมมี่โกลด์ |  |
| 2565 | ผู้ชายแบบไหน | แกรมมี่โกลด์ |  |
| 2566 | คนที่ไม่เหลืออะไร ทำได้ทุกอย่าง | แกรมมี่โกลด์ |  |
ผลงานเพลง > เพลงที่ไปรับเชิญร้อง

เพลงที่เล้งได้มีส่วนร่วมในการการร้อง
| ปี | ชื่อเพลง | ศิลปินร่วม | ค่าย | หมายเหตุ |
| --- | --- | --- | --- | --- |
| 2560 | ปีใหม่ทุกวัน | ร้องรวมทั้งสังกัด แกรมมี่ โกลด์ | แกรมมี่ โกลด์ | เพลงในโปรเจกต์พิเศษ 'ซิงเกิ้ลพิเศษต้อนรับปีใหม่ 2561' |
| 2563 | เป็นใด๋แน | ครูสลา, เสถียร, ตรี, เบียร์, เจมส์, เวียง, เล้ง และส้ม | แกรมมี่ โกลด์ |  |
ผลงานเพลง > เพลงในโปรเจกต์พิเศษ

| ปี | ชื่อโปรเจกต์ | เพลงที่มี เล้ง ศรันยกันย์ ร้อง |
| --- | --- | --- |
| 2560 | ซิงเกิ้ลพิเศษต้อนรับปีใหม่ 2561 |  ปีใหม่ทุกวัน (ร้องรวมทั้งสังกัด แกรมมี่ โกลด์) |
| 2562 | บทเพลงของดอกหญ้า วัน-เวลา-บ่อาจลบ |  ท่องคำว่าทำใจ (ต้นฉบับ ต่าย อรทัย) |
| 2563 | 25 ปี แกรมมี่ โกลด์ 25 ปี แห่งความผูกพัน ฉันและเธอ |  ฉันกำลังเป็นตัวแทนของใครหรือเปล่า (ต้นฉบับ พี สะเดิด) |
| 2563 | เพลงสามัญประจำบ้าน |  เป็นใด๋แน (ร้องร่วมกับ ครูสลา, เสถียร, มนต์แคน, เบียร์, เจมส์, เวียง, ตรี และส้ม) |
| 2568 | 30 ปี แกรมมี่ โกลด์ |  |
ผลงานอื่นๆ

(รับเชิญ) รายการ ร้องสู้ไฟ Keep Your Light Shining Thailand ออกอากาศ 4 ตุลาคม 2557 ออกอากาศทาง ช่อง 7 (2557)
(รับเชิญ) รายการ ศึกวันดวลเพลง ออกอากาศ 10 สิงหาคม 2558 ออกอากาศทาง ช่องวัน (2558)
คอนเสิร์ต

คอนเสิร์ต 28 ปี ดวงจันทร์...กลางดวงใจ พุ่มพวง ดวงจันทร์ (2563)
คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (2563 / รังสิต & สมุทรปราการ & สระบุรี)
แหล่งข้อมูลอื่น

ศรันยกันย์ เกษมธนพัฒน์ ที่อินสตาแกรม
อุดมศิลป์ ศรีแสงนาม

| ศาสตราจารย์ นายแพทย์อุดมศิลป์ ศรีแสงนาม ม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงสาธารณสุข
ดำรงตำแหน่ง 29 กันยายน พ.ศ. 2535 – 13 ตุลาคม พ.ศ. 2537ดำรงตำแหน่งร่วมกับ รักเกียรติ สุขธนะ เอนก ทับสุวรรณ
นายกรัฐมนตรี: ชวน หลีกภัย
ก่อนหน้า: สมศักดิ์ เทพสุทิน จรูญ งามพิเชษฐ์
ถัดไป: เตือนใจ นุอุปละ
 
ข้อมูลส่วนบุคคล
เกิด: 6 ตุลาคม พ.ศ. 2485
เสียชีวิต: 13 มิถุนายน พ.ศ. 2566 (80 ปี)
ศาสนา: พุทธ
พรรคการเมือง: พลังธรรม (2531—2538) นำไทย (2538-2539)
คู่สมรส: มรกต ศรีแสงนาม

ศาสตราจารย์ นายแพทย์ อุดมศิลป์ ศรีแสงนาม เป็นอดีตรัฐมนตรีช่วยว่าการกระทรวงสาธารณสุข ในรัฐบาลนายชวน หลีกภัย และเป็นอดีตสมาชิกสภาผู้แทนราษฎรกรุงเทพมหานคร สังกัดพรรคพลังธรรม เป็นประธานเครือข่ายองค์กรงดเหล้าและเครือข่ายลดอุบัติเหตุ, ที่ปรึกษาคณะกรรมการสำนักงานกองทุนสนับสนุนการสร้างเสริมสุขภาพ หรือ สสส. และนักจัดรายการวิทยุคลื่น FM 96.5 MHz คลื่นความคิด"รายการดนตรีและชีวิต"
ประวัติ

ศ.นพ.อุดมศิลป์ ศรีแสงนาม เกิดเมื่อวันที่ 6 ตุลาคม พ.ศ. 2485 เป็นบุตรของนายประชา กับนางพาณี ศรีแสงนาม จบการศึกษาจากโรงเรียนเทพศิรินทร์ และ สำเร็จการศึกษาแพทยศาสตร์บัณฑิตจาก คณะแพทยศาสตร์ศิริราชพยาบาล มหาวิทยาลัยมหิดล เมื่อปี พ.ศ. 2511, Fellowship of the Royal College of Physicians, มหาวิทยาลัยเอดินบะระ (University of Edinburgh)
ด้านชีวิตครอบครัวสมรสกับนางมรกต ศรีแสงนาม (สกุลเดิม:ดวงพัตรา) มีบุตร-ธิดา 4 คน
ศ.นพ.อุดมศิลป์ ถึงแก่อนิจกรรม เมื่อวันที่ 13 มิถุนายน พ.ศ. 2566 สิริอายุรวม 80 ปี
การทำงาน

ศ.นพ.อุดมศิลป์ ศรีแสงนาม เป็นอดีตรองคณบดีฝ่ายพัฒนาบุคลากร คณะแพทยศาสตร์ศิริราชพยาบาล มหาวิทยาลัยมหิดล อดีตเลขาธิการพรรคพลังธรรม เขาเคยได้รับเลือกตั้งเป็นสมาชิกสภาผู้แทนราษฎรกรุงเทพมหานคร เขตเลือกตั้งที่ 5 เขตห้วยขวาง และเขตพระโขนง (บางส่วน) ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคพลังธรรม โดยได้รับเลือกตั้งพร้อมกับ ดร.อาจอง ชุมสาย ณ อยุธยา และในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคพลังธรรมเช่นเดิม
ศ.นพ.อุดมศิลป์ ศรีแสงนาม ได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลนายชวน หลีกภัย พร้อมกับนายรักเกียรติ สุขธนะ และนายเอนก ทับสุวรรณ ต่อมาเขาได้ลาออกจากตำแหน่งในเดือนตุลาคม พ.ศ. 2537
เป็นบุคคลริเริ่มผลักดันจนสามารถตั้งสถาบันสุขภาพจิต (กรมสุขภาพจิต) และ สถาบันแพทย์แผนไทย (กรมแพทย์แผนไทยและแพทย์ทางเลือก), เป็นผู้ก่อตั้งและนายกสมาคมสะมาริตันส์ แห่ง ประเทศไทย (Samaritans Thailand) เมื่อ พ.ศ. 2521 ซึ่งเป็นสมาคมที่ให้บริการเป็นเพื่อนพูดคุยทางโทรศัพท์ โดยมีวัตถุประสงค์หลักเพื่อป้องกันการฆ่าตัวตาย   อีกทั้งเป็นผู้จุดประกายกระแสการวิ่งเพื่อสุขภาพ เขียนหนังสือสร้างแรงบันดาลใจ "วิ่งสู่ชีวิตใหม่" (พ.ศ. 2539) จัดพิมพ์โดยสำนักพิมพ์หมอชาวบ้าน
ต่อมาเขาได้เข้าร่วมงานกับสำนักงานกองทุนสนับสนุนการสร้างเสริมสุขภาพ หรือ สสส. ในตำแหน่งรองผู้จัดการ และตำแหน่งที่ปรึกษาคณะกรรมการ เขาได้รับรางวัล "สังข์เงิน" ผลงานดีเด่นด้านส่งเสริมสุขภาพพลานามัย รางวัล "บุคคลตัวอย่างแห่งปี 2541" รางวัล "บุคคลยอดเยี่ยมด้านการบำบัดฟื้นฟูและพัฒนาผู้ติดยาเสพติด" รางวัล "มหิดลทยากร" ปี 2551
อุดมศิลป์ ศรีแสงนาม มีบทบาทในการรณรงค์ "วิ่งสู่ชีวิตใหม่" โดยการสร้างความตระหนักให้คนหันมาออกกำลังกายมากขึ้น
เครื่องราชอิสริยาภรณ์

พ.ศ. 2537 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
รายชื่อผู้นำประเทศ พ.ศ. 2556

นี่คือรายชื่อของผู้นำประเทศของประเทศต่าง ๆ ในปี พ.ศ. 2556 (ค.ศ. 2013)
ทวีปแอฟริกา

แอลจีเรีย
ประธานาธิบดี – อับดุลอะซีซ บูเตฟลีกา, ประธานาธิบดีแห่งแอลจีเรีย (พ.ศ. 2542–2562)
นายกรัฐมนตรี - อับเดลมาเลค ซีแลล, นายกรัฐมนตรีแห่งแอลจีเรีย (2555–ปัจจุบัน)
แองโกลา
ประธานาธิบดี - โชเซ เอดัวร์ ดอส ซานโตส, ประธานาธิบดีแห่งแองโกลา (2522–ปัจจุบัน)
เบนิน
ประธานาธิบดี - ยายิ โบนิ, ประธานาธิบดีแห่งเบนิน (2549–ปัจจุบัน)
นายกรัฐมนตรี - ปาสคาล โคพาคิ, นายกรัฐมนตรีแห่งแอลจีเรีย (2554–2556)
บอตสวานา
ประธานาธิบดี - เอียน คามะ, ประธานาธิบดีแห่งบอสวานา (2551–ปัจจุบัน)
บูร์กินาฟาโซ
ประธานาธิบดี - เบลส คอมโพเร, ประธานาธิบดีแห่งบูร์กินาฟาโซ (2530–ปัจจุบัน)
นายกรัฐมนตรี - ลุค-อดอล์ฟ ทิอิเอา, นายกรัฐมนตรีแห่งบูร์กินาฟาโซ (2554–ปัจจุบัน)
บุรุนดี
ประธานาธิบดี - ปิแอร์ ครันซีซาร์, ประธานาธิบดีแห่งบุรุนดี (2548–ปัจจุบัน)
ทวีปเอเชีย

ไทย
พระมหากษัตริย์ – พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (2489–2559)
นายกรัฐมนตรี – ยิ่งลักษณ์ ชินวัตร (2554–2557)
กัมพูชา
พระมหากษัตริย์ – พระบาทสมเด็จพระบรมนาถ นโรดม สีหมุนี (2547–ปัจจุบัน)
นายกรัฐมนตรี – สมเด็จอัครมหาเสนาบดีเดโช ฮุน เซน  (2541–2566)
จีน
ประธานาธิบดี – สี จิ้นผิง (15 มีนาคม 2556–ปัจจุบัน)
นายกรัฐมนตรี – หลี่ เค่อเฉียง (16 มีนาคม 2556–2566)
อินโดนีเซีย
ประธานาธิบดี – ซูซีโล บัมบัง ยูโดโยโน (2547–2557)
พม่า
ประธานาธิบดี – เต็ง เส่ง (2554–2559)
มาเลเซีย
นายกรัฐมนตรี – นาจิบ ราซะก์ (2552–2561)
บรูไน
นายกรัฐมนตรี – สมเด็จพระราชาธิบดีฮัจญี ฮัสซานัล โบลเกียห์ มูอิซซัดดิน วัดเดาเลาะห์ (2511–ปัจจุบัน)
สิงค์โปร์
ประธานาธิบดี – โทนี ตัน เค็ง ยัม (2554–2560)
นายกรัฐมนตรี – ลี เซียนลุง (2547–ปัจจุบัน)
ฟิลิปปินส์
ประธานาธิบดี – เบนิกโน อากีโน (2553–2559)
เกาหลีใต้
ประธานาธิบดี – พัก กึน-ฮเย (2556–2560)
ญี่ปุ่น
สมเด็จพระจักรพรรดิ – สมเด็จพระจักรพรรดิอะกิฮิโตะ (2532–2562)
นายกรัฐมนตรี – ชินโซ อาเบะ (2555–2563)
ลาว
ประธานาธิบดี – จูมมะลี ไซยะสอน  (2549–2559)
นายกรัฐมนตรี – ทองสิง ทำมะวง (2553–2559)
อินเดีย
ประธานาธิบดี – ปรณพ มุขรจี (2555–2560)
นายกรัฐมนตรี – มานโมฮัน ซิงห์ (2547–2557)
อิสราเอล
ประธานาธิบดี – ชิมอน เปเรส (2550–2557)
นายกรัฐมนตรี – เบนจามิน เนทันยาฮู (2552–2564)
ทวีปยุโรป

รัสเซีย
ประธานาธิบดี – วลาดิมีร์ ปูติน, ประธานาธิบดีรัสเซีย (2555–ปัจจุบัน)
นายกรัฐมนตรี – ดมีตรี เมดเวเดฟ, นายกรัฐมนตรีรัสเซีย (2555–2563)
สหราชอาณาจักร
พระมหากษัตริย์ – สมเด็จพระราชินีนาถเอลิซาเบธที่ 2 แห่งสหราชอาณาจักร, สมเด็จพระราชินีนาถแห่งสหราชอาณาจักร (2495–2565)
นายกรัฐมนตรี – เดวิด แคเมอรอน, นายกรัฐมนตรีแห่งสหราชอาณาจักร (2553–2559)
นครรัฐวาติกัน
สมเด็จพระสันตะปาปา
สมเด็จพระสันตะปาปาเบเนดิกต์ที่ 16
สมเด็จพระสันตะปาปาฟรานซิส (2556–ปัจจุบัน)
สเปน
พระมหากษัตริย์ – สมเด็จพระราชาธิบดีควน การ์โลสที่ 1 แห่งสเปน (2518–2557)
นายกรัฐมนตรี – มาเรียโน ราฆอย (2554–2561)
ลัตเวีย
นายกรัฐมนตรี – วัลดิส โดมโบรฟสกิส (2552–ปัจจุบัน)
เบลเยียม
พระมหากษัตริย์
สมเด็จพระราชาธิบดีอัลแบร์ที่ 2 แห่งเบลเยียม (2536–21 กรกฎาคม 2556)
สมเด็จพระราชาธิบดีฟีลิปแห่งเบลเยียม  (21 กรกฎาคม 2556–ปัจจุบัน)
นายกรัฐมนตรี - เอลีโย ดี รูโป (2554–ปัจจุบัน)
ฝรั่งเศส
ประธานาธิบดี - ฟร็องซัว ออล็องด์ (2555–ปัจจุบัน)
นายกรัฐมนตรี - ฌ็อง-มาร์ก เอโร (2555–ปัจจุบัน)
เยอรมนี
นายกรัฐมนตรี - อังเกลา แมร์เคิล (2548–2564)
โมนาโก
พระมหากษัตริย์ - เจ้าชายอาลแบร์ที่ 2 องค์อธิปัตย์แห่งโมนาโก (2548–ปัจจุบัน)
นอร์เวย์
พระมหากษัตริย์ - สมเด็จพระราชาธิบดีฮารัลด์ที่ 5 แห่งนอร์เวย์ (2539–ปัจจุบัน)
ทวีปอเมริกาเหนือ

แคนาดา
พระมหากษัตริย์ - สมเด็จพระราชินีนาถเอลิซาเบธที่ 2 แห่งสหราชอาณาจักร, พระราชินีแห่งแคนาดา (2495–ปัจจุบัน)
นายกรัฐมนตรี - สตีเฟน ฮาร์เปอร์, นายกรัฐมนตรีแห่งแคนาดา
สหรัฐอเมริกา
ประธานาธิบดี - บารัค โอบามา, ประธานาธิบดีแห่งสหรัฐอเมริกา
ทวีปโอเชียเนีย

ออสเตรเลีย
พระมหากษัตริย์ - สมเด็จพระราชินีนาถเอลิซาเบธที่ 2 แห่งสหราชอาณาจักร, พระราชินีแห่งออสเตรเลีย (2495–ปัจจุบัน)
นายกรัฐมนตรี -
จูเลีย กิลลาร์ด, นายกรัฐมนตรีแห่งออสเตรเลีย (2553–2556)
เควิน รูดด์, นายกรัฐมนตรีแห่งออสเตรเลีย (2556)
โทนี แอบบอทท์, นายกรัฐมนตรีแห่งออสเตรเลีย (2556–ปัจจุบัน)
นิวซีแลนด์
พระมหากษัตริย์ - สมเด็จพระราชินีนาถเอลิซาเบธที่ 2 แห่งสหราชอาณาจักร, พระราชินีแห่งนิวซีแลนด์ (2495–ปัจจุบัน)
นายกรัฐมนตรี - จอห์น คีย์, นายกรัฐมนตรีแห่งนิวซิแลนด์ (2551–ปัจจุบัน)
ทวีปอเมริกาใต้

บราซิล
ประธานาธิบดี - ดิลมา รูสเซฟฟ์, ประธานาธิบดีแห่งบราซิล (2554–2559)
เวเนซุเอลา
ประธานาธิบดี
ฮูโก ชาเวซ, ประธานาธิบดีแห่งเวเนซุเอลา (2545–2556)
นิโกลัส มาดูโร, ประธานาธิบดีแห่งเวเนซุเอลา (2556–ปัจจุบัน)
ดูเพิ่ม

รายชื่อประเทศ